ai4bharat/Pralekha huggingface dataset:
குடியரசுத் துணைத் தலைவர் செயலகம்
தீபாவளியை முன்னிட்டு நாட்டு மக்களுக்கு குடியரசு துணைத் தலைவர் வாழ்த்து
குடியரசு துணைத் தலைவர் திரு ஜக்தீப் தன்கர், தீபாவளியை முன்னிட்டு நாட்டு மக்களுக்கு வாழ்த்து தெரிவித்துள்ளார்.
அவர் வெளியிட்டுள்ள வாழ்த்துச் செய்தியில் தெரிவித்திருப்பதாவது:
“தீபத் திருநாளான தீபாவளி திருநாளில் நம் நாட்டு மக்களுக்கும், வெளிநாட்டில் வசிப்பவர்களுக்கும் எனது அன்பான, மகிழ்ச்சிகரமான நல்வாழ்த்துக்களைத் தெரிவித்துக் கொள்கிறேன். பாரம்பரிய உற்சாகத்துடனும், சந்தோஷத்துடனும் கொண்டாடப்படும் தீபாவளி, பதினான்கு ஆண்டுகள் வனவாசத்திற்குப் பிறகு, சீதையம்மா மற்றும் லட்சுமணன் ஆகியோருடன் ஸ்ரீ ராமர் அயோத்திக்குத் திரும்பியதைக் குறிக்கிறது. மேலும் தீமையை ஒழிப்பதற்காக அவர் முனிவர்களிடமிருந்து அறிவைப் பெற்று, காடுகளின் வாழும் பொது மக்களை ஒன்றிணைத்தார்.
நமது இலட்சியமிக்க, கருணை உள்ளம் கொண்ட ஆளுகையான ராமராஜ்ஜியத்தின் வருகையையும் தீபாவளி குறிக்கிறது.
ஸ்ரீராமரின் நல்லொழுக்க வாழ்க்கை முறையானது, நமது நம்பிக்கையை மேலும் உறுதிப்படுத்துகிறது.
லட்சிய மன்னன், கீழ்ப்படிதலுள்ள மகன், வெல்ல முடியாத போர்வீரன், நேர்மையான வாழ்க்கை என அவரால் கட்டமைக்கப்பட்ட ‘மர்யதாஸ்’ அவரை ‘புருஷோத்தம’ ராமனாக, தலைமுறை, தலைமுறையாக மனிதகுலத்தால் பின்பற்றப்படும் முன்மாதிரியாக மாற்றினார்.
தீபாவளி என்பது செல்வச் செழிப்பின் தெய்வமான லட்சுமி தேவி மற்றும் ஞானம், நல்லதொரு எதிர்காலத்தை அருளும் அதிர்ஷ்டத்தின் கடவுளான விநாயகப் பெருமானை வழிபடுவதற்கான சந்தர்ப்பமாகும்.
இந்த தீபத் திருநாள் நம் வாழ்வில் ஞானம், இறையச்சம், செழிப்பு மற்றும் அமைதியைக் கொண்டு வரட்டும்.
விளக்கு ஒளியின் ஆளுமையும், பிரகாசமும் நம் நாட்டில் நம்பிக்கை, மகிழ்ச்சி, ஆரோக்கியம் மற்றும் நல்லிணக்கத்தை ஏற்படுத்தட்டும்.
ரெயின்போ மருத்துவமனை திறப்பு விழாவில் மாண்புமிகு குடியரசுத் துணைத்தலைவரின் உரை
சென்னை, டிசம்பர் 02, 2018
சாதாரண மனிதனுக்கு குறிப்பாக கிராமப்புறங்கள் மற்றும் தொலைதூரப் பகுதிகளில் வசிப்பவர்களுக்கு மருத்துவ சேவைகள் குறைந்த விலையில் எளிதாக கிடைக்கும் வகையில் அரசின் முயற்சிகளுக்கு தனியார் துறையினர் பங்களிக்க வேண்டும் என்று குடியரசு துணைத் தலைவர் திரு. எம். வெங்கையா நாயுடு கேட்டுக் கொண்டுள்ளார்.
சென்னையில் இன்று ரெயின்போ மருத்துவமனை திறப்பு விழா நிகழ்ச்சியில் உரையாற்றிய அவர், தனியார் துறையினர் நகர்ப்புற பகுதிகளில் மட்டும் கவனம் செலுத்தாமல், தங்களது சமூகப் பொறுப்பு செயல்பாட்டில் ஒருபகுதியாக மருத்துவ சேவைகளை கிராமப் பகுதிகளுக்கும் விரிவாக்க வேண்டும் என்று வலியுறுத்தினார்.
நாட்டின் எதிர்காலத்தை நிர்ணயிக்கும் குழந்தைகளின் ஆரோக்கியம், மகிழ்ச்சி ஆகியவற்றை உறுதிசெய்வது நாட்டு மக்கள் அனைவரின் முக்கிய கடமை என்றும் அவர் கூறினார்.
குழந்தைப்பருவத்தில் ஏற்படும் அனுபவங்கள் ஆழமான தாக்கத்தை உருவாக்குவதாலும், எதிர்காலத்துக்கான அடித்தளத்தை அமைத்துக் கொடுப்பதாலும் குழந்தைகளுக்கான ஊட்டச்சத்துடன் கூடிய மன, உடல் நலன் சார்ந்த அம்சங்களுக்கு முக்கியத்துவம் தரப்பட வேண்டும் என்று வலியுறுத்தினார்.
பச்சிளங்குழந்தைகள் இறப்பு வீதத்தை நிர்ணயிப்பதில் குறைப்பிரசவம், குறைந்த எடை குழந்தை பிறப்பு, நிமோனியா, வயிற்றுப்போக்கு உள்ளிட்டவை பெரும் பங்கு வகிப்பதால், இவற்றை அகற்றும் வகையில், சுகாதார வசதிகளை மேம்படுத்துதல் போன்ற நடவடிக்கைகளில் மத்திய, மாநில அரசுகள் தீவிர முயற்சி மேற்கொள்ள வேண்டும் என்று அவர் கேட்டுக்கொண்டார்.
அப்போதுதான், 2030 ஆம் ஆண்டுக்குள் குழந்தைகள் இறப்பு வீதத்தை ஆயிரத்துக்கு 25 என குறைக்கும் ஐநாவின் நீடித்த வளர்ச்சி இலக்கு எட்டப்படும் என்று குடியரசு துணைத் தலைவர் கூறினார்.
இதற்கென வலுவான ஆரம்ப சுகாதார முறையை கட்டமைப்பதற்கு முக்கிய கவனம் செலுத்த வேண்டும் என்று அவர் கேட்டுக் கொண்டார்.
தாய்மார்களுக்கும், குழந்தைகளுக்கும் அடிப்படை சுகாதாரத் தேவைகளை நிறைவு செய்யும் மிகப்பெரிய சவாலை எதிர்கொள்ள குழந்தைகளுக்கான சிறப்பு மருத்துவமனைகள் கூடுதலாக அமைக்கப்பட வேண்டும், தனியார் துறையினர் குழந்தைகளுக்கான சிகிச்சையை குறைந்த செலவில் அளிக்கமுன்வர வேண்டும் என்று அவர் கேட்டுக் கொண்டார்.
இன்று திறந்துவைக்கப்பட்ட ரெயின்போ குழந்தைகள் மருத்துவமனையும், இதர தனியார் மருத்துவமனைகளும் ஆரோக்கியமான, செயல்திறன்மிக்க குடிமக்களாக குழந்தைகள் உருவாவதற்கு சிறப்பான பங்களிக்கும் என்று தாம் நம்புவதாக திரு.வெங்கையா நாயுடு கூறினார்.
பாதுகாப்பு அமைச்சகம்
ராணுவப் பொறியாளர் சேவைகளுக்கான, திட்டக் கண்காணிப்பு இணையதளம்: பாதுகாப்புத்துறை அமைச்சர் தொடங்கிவைத்தார்
ராணுவப் பொறியாளர் சேவைகளுக்கான திட்டக் கண்காணிப்பு இணையதளத்தை பாதுகாப்புத்துறை அமைச்சர் திரு ராஜ்நாத் சிங் தில்லியில் இன்று தொடங்கி வைத்தார். டிஜிட்டல் இந்தியா திட்டப்படி இந்த இணையதளத்தை விண்வெளிப் பயன்பாடுகள் மற்றும் புவி தகவல்களுக்கான பாஸ்கராச்சார்யா தேசிய மையம்  உருவாக்கியது.
புதிதாகத் தொடங்கப்பட்ட இந்த ஒருங்கிணைந்த இணையதளம், ராணுவப் பொறியாளர் சேவைகள் அமல்படுத்திய முதல் திட்ட மேலாண்மை - நிர்வாகம் ஆகும். இதன் மூலம் ராணுவத் திட்டப் பணிகளை ஆரம்பம் முதல் முடிவு வரை அவ்வப்போது கண்காணிக்க முடியும். ராணுவப் பொறியாளர் சேவை மட்டும் அல்லாமல், பாதுகாப்புப் படைகளும், திட்டப் பணிகள் குறித்தத் தகவலைப் பெற முடியும். இந்த அமைப்பின் அறிவியல் மேலாண்மைக்கு ராணுவப் பொறியாளர் சேவைகள் மேற்கொண்ட பல நடவடிக்கைகளில் இதுவும் ஒன்று.
ராணுவப் பொறியாளர் சேவை திட்டங்களின் கண்காணிப்பில் பல முன்னேற்றங்களை ஏற்படுத்தியுள்ள இந்த நடவடிக்கையை பாதுகாப்புத்துறை அமைச்சர் பாராட்டினார் மற்றும் டிஜிட்டல் முறைக்கு சென்றதற்காக பாராட்டுத் தெரிவித்தார்.
டிஜிட்டல் இந்தியா திட்டத்தை முன்னெடுத்துச் செல்ல, ராணுவ உள்கட்டமைப்பு மேம்பாட்டில் உற்பத்தி, வெளிப்படைத்தன்மை மற்றும் திறனை அதிகரிக்க, 9 இதர மின்னணு - நிர்வாக பயன்பாடுகளை அமல்படுத்தும் நடவடிக்கையில் ராணுவப் பொறியாளர் சேவைகள் ஈடுபட்டுள்ளது. இந்தப் பணிகள் இந்தாண்டு இறுதிக்குள் முடிவடையும் என எதிர்பார்க்கப்படுகிறது.
குடியிருப்புகள், மருத்துவமனைகள், ஓடுதளங்கள், கடல்சார் கட்டுமானங்கள், தண்ணீர் மற்றும் கழிவுநீர் சுத்திகரிப்பு ஆலைகள் போன்ற கட்டுமானங்களில் அதி நவீன தொழில்நுட்பத்தை ராணுவ பொறியாளர் சேவைகள் பின்பற்றுகிறது.
முப்படைத் தலைமைத் தளபதி மற்றும் ராணுவ விவகாரங்கள் துறை செயலாளர் ஜெனரல் பிபின் ராவத், தரைப்படைத் தளபதி ஜெனரல் மனோஜ் எம். நரவானே, விமானப்படைத் தளபதி ஏர் சீஃப் மார்ஷல் விவேக் ராம் சவுத்திரி, பாதுகாப்புத்துறைச் செயலாளர் டாக்டர் அஜய் குமார், உட்பட பலர் இந்நிகழ்ச்சியில் கலந்து கொண்டனர்.
மனித வள மேம்பாட்டு அமைச்சகம்
ஜி20 நாடுகளின் கல்வி அமைச்சர்கள் கூட்டத்தில் மத்திய அமைச்சர் திரு சஞ்ஜே தோத்ரே பங்கேற்பு
ஜி20 நாடுகளின் கல்வி அமைச்சர்கள் மாநாடு 2021 ஜூன் 22ம் தேதி நடக்கிறது. இதில் இந்தியா சார்பில் கல்வி மற்றும் மின்னணுவியல் மற்றும் தகவல் தொழில்நுட்ப இணையமைச்சர் திரு சஞ்ஜே தோத்ரே கலந்து கொள்கிறார்.
அன்றைய தினம் நடைபெறும் கல்வி மற்றும் தொழிலாளர், வேலைவாய்ப்பு அமைச்சர்களின் கூட்டு கூட்டத்திலும் அவர் கலந்து கொள்கிறார்.
இந்த இரு கூட்டங்களும், இத்தாலி தலைமையில் நேரடியாகவும், காணொலி வாயிலாகவும் நடக்கிறது. இதில் இந்தியா காணொலி காட்சி மூலம் பங்கேற்கிறது.
------
(Visitor Counter : 161
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 191.19 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 191.19 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 19.88 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1816182
பிரதமர் அலுவலகம்
1.5 லட்சம் ஆரோக்கிய மையங்களின் உருவாக்கம் என்ற இலக்கை அடைந்ததற்கு பிரதமர் பாராட்டு
1.5 லட்சம் ஆயுஷ்மான் பாரத்- சுகாதார மற்றும் ஆரோக்கிய மையங்கள் உருவாக்கப்பட்டு, இலக்கு எட்டப்பட்டிருப்பது, புதிய இந்தியாவில், புதிய ஆற்றலை புகுத்தும் என்று பிரதமர் திரு நரேந்திர மோடி தெரிவித்துள்ளார். இந்தியாவின் வளம் என்பது ஆரோக்கியமான குடிமக்களை சார்ந்துள்ளது என்று அவர் குறிப்பிட்டார்.
மத்திய சுகாதார மற்றும் குடும்ப நலத்துறை அமைச்சர் டாக்டர் மன்சுக் மாண்டவியாவின் ட்விட்டர் பதிவிற்கு பதில் அளித்துள்ள பிரதமர், “ஆரோக்கியமான குடிமக்களை சார்ந்துதான் இந்தியாவின் வளம் உள்ளது. மிக அதிக எண்ணிக்கையில் இது போன்ற சுகாதார மற்றும் ஆரோக்கிய மையங்கள் நிறுவப்பட்டிருப்பது, இந்தப் பாதையில் குறிப்பிடத்தக்க பங்களிப்பை வழங்கும். இந்த சாதனை, புதிய இந்தியாவில், புதிய ஆற்றலை புகுத்தவிருக்கிறது”, என்று கூறினார்.
தொலைதொடர்பு மற்றும் தகவல் தொழில்நுட்ப அமைச்சகம்
ஆசியான்-பசிபிக் அஞ்சல் ஒன்றியத்தின் தலைமைப் பொறுப்பை ஏற்கிறது இந்தியா
தாய்லாந்தின் பாங்காக்கை தலைமையிடமாகக் கொண்ட ஆசியான்-பசிபிக் அஞ்சல் ஒன்றியத்தின்  தலைமைப் பொறுப்பை இந்தியா இம்மாதத்தில் ஏற்றுக்கொள்கிறது. கடந்த ஆண்டு ஆகஸ்ட் முதல் செப்டம்பர் வரை பாங்காங்கில் நடைபெற்ற 13-வது அப்பு மாநாட்டில் நடந்த தேர்தலில் வெற்றி பெற்றதையடுத்து, அஞ்சலக சேவைகள் வாரியத்தின் முன்னாள் உறுப்பினர் டாக்டர் வினயா பிரகாஷ் சிங் ஒன்றியத்தின் தலைமை செயலாளராக 4 ஆண்டுகளுக்கு பொறுப்பு வகிப்பார்.
ஆசியான்-பசிபிக் பிராந்தியத்தை சேர்ந்த 32 நாடுகள் பங்கேற்றுள்ள அமைப்பாக திகழும் அப்பு, இந்தப் பிராந்தியத்துக்காக ஏற்படுத்தப்பட்ட அமைப்பாகும். உறுப்பு நாடுகளுக்கு இடையே அஞ்சலகம் தொடர்பான உறவுகளை மேம்படுத்துவதும் அஞ்சல் சேவைகளில் ஒத்துழைப்பை வழங்குவதும் இதன் நோக்கமாகும்.
ஆசியா-பசிபிக் பிராந்தியத்தின் அஞ்சலக சேவைகளில் பிராந்திய ஒத்துழைப்பை மேம்படுத்துவதே எனவே நோக்கமாகும் என்று டாக்டர் வினயா பிரகாஷ் சிங் கூறியுள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1888356
பிரதமர் அலுவலகம்
இன்று பதவியேற்கும் கொரிய குடியரசின் அதிபருக்கு பிரதமர் வாழ்த்து
கொரிய குடியரசின் அதிபராக இன்று பொறுப்பேற்கும் திரு யூன் சுக்-யியோலுக்கு பிரதமர் திரு நரேந்திர மோடி தமது நல்வாழ்த்துக்களை தெரிவித்து கொண்டுள்ளார்.
பிரதமர் வெளியிட்டுள்ள டுவிட்டர் பதிவில் கூறியிருப்பதாவது-
“ இன்று பொறுப்பை துவங்கும் கொரிய அதிபர் சுக்-யியோல் யூனுக்கு எனது இதயங்கனிந்த நல்வாழ்த்துக்களை தெரிவித்து கொள்கிறேன். அவரை விரைவில் சந்தித்து, இந்திய-கொரிய உறவுகளை மேலும் வலுப்படுத்தவும், பலப்படுத்தவும் இணைந்து பணியாற்ற ஆவலுடன் எதிர்நோக்கியுள்ளேன்”.
பாதுகாப்பு அமைச்சகம்
பாதுகாப்புத் துறைக்கான வலுவான நிதி அமைப்பு முறை வலிமையான ராணுவத்திற்கு முதுகெலும்பாக உள்ளது;பாதுகாப்புத்துறைக்கு அதிகபட்ச பணம் செலவிடப்படுவது அவசியம் என்று புதுதில்லியில் நடைபெற்ற பாதுகாப்பு நிதி மற்றும் பொருளாதாரம் தொடர்பான சர்வதேச மாநாட்டில் பாதுகாப்புத்துறை அமைச்சர் தெரிவித்தார்
பாதுகாப்புத் துறைக்கான வலுவான நிதி அமைப்பு முறை வலிமையான ராணுவத்திற்கு முதுகெலும்பாக உள்ளது என்றும் பாதுகாப்புத் துறைக்கு அதிகபட்ச பணம் செலவிடப்படுவது அவசியம் என்றும் பாதுகாப்புத்துறை அமைச்சர் திரு ராஜ்நாத் சிங் தெரிவித்தார். புதுதில்லியில் நடைபெற்ற பாதுகாப்பு நிதி மற்றும் பொருளாதாரம் தொடர்பான சர்வதேச மூன்று நாள் மாநாட்டின் தொடக்க நாள் நிகழ்ச்சியில் பேசிய அவர், முறையான நிதி ஆதாரங்களை பயன்படுத்துதல், சிறந்த பொருளாதார பகுப்பாய்வு, உள்தணிக்கை, நிதி செலுத்துதல், கணக்குப்பதிவியல் ஆகியவற்றின் அடிப்படையில் செயல்பட வேண்டும் என்று அவர் வலியுறுத்தினார்.
பாதுகாப்புத் தளவாட கொள்முதலில் வெளிப்படையான ஒப்பந்தப் புள்ளிகள் மூலம் போட்டி ஏல விதிமுறைகளை பின்பற்ற வேண்டும் என்று அவர் கேட்டுக் கொண்டார்.
பாதுகாப்புத்துறை  அமைச்சகம் ஏற்பாடு செய்துள்ள இந்த மூன்று நாள் மாநாட்டில் இந்தியா, அமெரிக்கா, இங்கிலாந்து, ஜப்பான், ஆஸ்திரேலியா, இலங்கை, பங்களாதேஷ், கென்யா உள்ளிட்ட நாடுகளைச் சேர்ந்த அரசு அதிகாரிகள், கல்வியாளர்கள் உள்ளிட்டோர் பங்கேற்றுள்ளனர்.
கலாசாரத்துறை அமைச்சகம்
வந்தே பாரதம் - நாட்டிய விழா இறுதி நிகழ்ச்சி புதுதில்லியில் நேற்று நடந்தது: 36 குழுக்கள் வென்றன.
விடுதலையின் வைர விழா கொண்டாட்டத்தின் ஒரு பகுதியாக ‘வந்தே பாரதம் - நாட்டிய விழா’ புதுதில்லியில் உள்ள ஜவஹர்லால் நேரு விளையாட்டு அரங்கத்தில் நேற்று  நடந்தது. தில்லியில் உள்ள மோகினி ஆட்டம் சர்வதேச அகாடமி, ஜெய் கோஜ் நடன குழு, ரேகா நடன குழு ஆகியவை உட்பட 36 குழுக்கள் வென்றன.
நடன விழாவின் இறுதி நிகழ்ச்சியில் மத்திய கலாச்சார மற்றும் வெளியுறவுத்துறை இணையமைச்சர் திருமதி. மீனாட்சி லெக்கி மற்றும் கலாச்சார துறை பிரபலங்கள் கலந்து கொண்டனர்.
இறுதி நிகழ்ச்சியில் நடுவர்களாக திருமதி கீதாஞ்சலி லால், திருமதி. மைத்ரேயீ பஹாரி மற்றும் சந்தோஷ் நாயர் ஆகியோர் கலந்து கொண்டு வெற்றி பெற்றவர்களை தேர்வு செய்தனர்.
இந்நிகழ்ச்சியில் பேசிய மத்திய அமைச்சர் திருமதி. மீனாட்சி லெக்கி, ‘மக்கள் பங்களிப்புடன் வந்தே பாரதம் நிகழ்ச்சியை நடத்த வேண்டும் என்பது பிரதமர் திரு. நரேந்திர மோடியின் ஆசை. அதற்கேற்றபடி, நாடு முழுவதும் உள்ள நடன கலைஞர்கள் இந்நிகழ்ச்சியில் உற்சாகத்துடன் பங்கேற்றனர். இது இந்தியாவின் ஒற்றுமையை கொண்டு வருகிறது. இந்தியாவின் வளமான கலாச்சாரம், உலகம் முழுவதும் உள்ள மக்களை ஈர்க்கிறது. இதில் நாம் பெருமை கொள்ள வேண்டும். நாட்டின் பல பகுதிகளில் உள்ள நடன கலைஞர்களின் திறமைகளை வெளிக் கொண்டு வருவதற்காக வந்தே பாரதம் நிகழ்ச்சி நடத்தப்பட்டுள்ளது.
இதில் 200க்கு மேற்பட்ட குழுக்களைச் சேர்ந்த 2,400க்கும் மேற்பட்டோர் பங்கேற்றனர். கொல்கத்தா, மும்பை, பெங்களூரு மற்றும் புதுதில்லியில் கடந்த 9ம் தேதி முதல் 12ம் தேதி வரை பல பிரிவுகளில் நடத்தப்பட்ட நடன நிகழ்ச்சிகளில் இவர்கள் பங்கேற்று ரசிகர்களின் பாராட்டை பெற்றனர். தில்லியில் நடந்த இறுதி போட்டியில் 64 குழுக்களைச் சேர்ந்த 800க்கும் மேற்பட்ட கலைஞர்கள் கலந்து கொண்டனர்.
இறுதி போட்டியில் வெற்றி பெற்றவர்கள், தில்லியில் அடுத்த ஜனவரி மாதம் 26ம் தேதி நடைபெறும் குடியரசு தின விழா சிறப்பு அணிவகுப்பில் பங்கேற்பர். இறுதி போட்டியில் வெற்றி பெற்ற 36 குழுவினருக்கும், சான்றிதழ்கள் வழங்கப்பட்டன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1783463
குடியரசுத் தலைவர் செயலகம்
கட்டாக்கில் 2வது இந்திய அரிசிக் காங்கிரசைக் குடியரசுத் தலைவர் தொடங்கிவைத்தார்
இந்திய உணவுப் பாதுகாப்புக்கு முக்கியமானதாக இருக்கும் அரிசி, நமது பொருளாதாரத்தின் முக்கிய அம்சமாக இருக்கிறது என்று குடியரசுத் தலைவர் திருமதி திரௌபதி முர்மு கூறியுள்ளார். கட்டாக்கில் உள்ள ஐசிஏஆர் - தேசிய அரிசி ஆராய்ச்சிக் கழகத்தில் 2வது இந்திய அரிசிக் காங்கிரசை இன்று  தொடங்கிவைத்து அவர் உரையாற்றினார்.
இந்தியா இன்று அரிசியின் முன்னணி நுகர்வோராகவும் ஏற்றுமதியாளராகவும் உள்ளபோதும் நாடு சுதந்திரம் அடைந்த பிறகு நிலைமை வேறாக இருந்தது என்று குடியரசுத் தலைவர் கூறினார்.
அந்தச் சார்புத்தன்மையிலிருந்து நாடு மீண்டு, மிகப்பெரிய ஏற்றுமதியாளராக மாற முடிந்துள்ளதென்றால் அந்தப் பெருமை தேசிய அரிசி ஆராய்ச்சிக் கழகத்தையே சாரும். இந்தியாவின் உணவுப் பாதுகாப்புக்கும் விவசாயிகளின் வாழ்க்கை மேம்பாட்டுக்கும் கூட இந்த நிறுவனம் பங்களிப்பு செய்துள்ளது.
சிஆர் தான் 310 எனப்படும் இந்தியாவின் முதலாவது உயர் புரத அரிசியை ஐசிஏஆர் - என்ஆர்ஆர்ஐ உருவாக்கியிருப்பதற்கும் சிஆர் தான் 315 எனப்படும் உயர்தர ஸிங்க் அரிசி ரகத்தை என்ஆர்ஆர்ஐ வெளியிட்டிருப்பதற்கும் குடியரசுத் தலைவர் மகிழ்ச்சி தெரிவித்தார்.
பருவநிலை மாற்றத்திற்கிடையே அதிகரிக்கும் மக்கள்தொகைக்கு உதவியாக இதுபோன்ற முயற்சிகள் மேலும் மேலும் தேவைப்படுகிறது. இந்த சவாலை இந்திய அறிவியல் சமூகம் எதிர்கொள்ளும் என்று அவர் நம்பிக்கை தெரிவித்தார்.
பிரதமர் அலுவலகம்
பல்வேறு மாவட்டங்களின் ஆட்சியர்களுடன் ஜனவரி 22-ம் தேதி பிரதமர் கலந்துரையாடுகிறார்
நாட்டின் எந்தப் பகுதியும் வளர்ச்சிப் பாதையில் இருந்து விலகிவிடாமல் இருப்பதை உறுதி செய்வதற்கான பிரதமரின் தொலைநோக்கினால் இந்த முயற்சி வழிநடத்தப்படுகிறது.
மாவட்ட அளவில் பல்வேறு திட்டங்களை துரிதமாக நிறைவேற்றுவதை இந்த கலந்துரையாடல் நோக்கமாகக் கொண்டுள்ளது
பல்வேறு மாவட்டங்களின் ஆட்சியர்களுடன் ஜனவரி 22-ம் தேதி காலை 11 மணியளவில் பிரதமர் திரு நரேந்திர மோடி காணொலி மூலம் கலந்துரையாடவுள்ளார்.
இந்த உரையாடலின் போது, மாவட்டங்களில் அரசு திட்டங்களின் செயல்பாட்டின் முன்னேற்றம் மற்றும் தற்போதைய நிலை குறித்து பிரதமர் நேரடியாக கருத்துக் கேட்பார். செயல்திறனை மதிப்பாய்வு செய்யவும், எதிர்கொள்ளும் சவால்களைக் கண்டறியவும் இது உதவும்.
அனைத்து பங்குதாரர்களுடனும் ஒன்றிணைந்து, மாவட்டங்களில் உள்ள பல்வேறு துறைகளின் பல்வேறு திட்டங்களை வேகமாக செயல்படுத்துவதை இக்கலந்துரையாடல் நோக்கமாகக் கொண்டுள்ளது.
வளர்ச்சி மற்றும் மேம்பாட்டில் நாடு முழுவதும் உள்ள சமச்சீரற்ற தன்மையை நீக்க பிரதமர் திரு மோடியின் தலைமையின் கீழ் அரசு தொடர்ந்து பல நடவடிக்கைகளை எடுத்து வருகிறது. அனைத்து குடிமக்களின் வாழ்க்கைத் தரத்தை உயர்த்துவதற்கும், அனைவரையும் உள்ளடக்கிய வளர்ச்சியை உறுதி செய்வதற்குமான அரசின் உறுதிப்பாட்டோடு இது இணைந்துள்ளது.
ரசாயனம் மற்றும் உரங்கள் அமைச்சகம்
மியூகோமைகோசிஸ் சிகிச்சைக்கு லிபோசோமல் ஆம்போடெரிசின் பி மருந்தின் இருப்பு போதிய அளவுக்குமேல் இருக்கும்: திரு மன்சுக் மாண்டவியா தகவல்
கருப்பு பூஞ்சை என்றழைக்கப்படும் மியூகோமைகோசிஸ் சிகிச்சைக்கு பயன்படும் லிபோசோமல் ஆம்போடெரிசின் பி மருந்தின் இருப்பு போதிய அளவுக்குமேல் வைக்கப்படும் என மத்திய ரசாயண மற்றும் உரத்துறை இணையமைச்சர் திரு மன்சுக் மாண்டவியா கூறியுள்ளார்.
இது குறித்து அவர் மேலும் கூறியதாவது:
நாட்டில் மியூகோமைகோசிஸ் பாதிப்பு கடந்த 16ம் தேதி நிலவரப்படி 27,142. எதிர்காலத்தில், கருப்பு பூஞ்சை பாதிப்பு அதிகரித்தால், ஆம்போடெரிசின் பி மருந்தை போதிய அளவுக்கு மேல் இருப்பு வைக்க இந்தியா தயாராக உள்ளது. இதன் உள்நாட்டு உற்பத்தியை 5 மடங்குக்கு மேல் இந்தியா அதிகரித்துள்ளது.
லிபோசோமல் ஆம்போடெரிசின் பி மருந்தின் உள்நாட்டு உற்பத்தி கடந்த ஏப்ரல் மாதம் 62,000 குப்பிகளாக இருந்தன. இந்த ஜூன் மாதத்தில் இதன் உற்பத்தி 3.75 லட்சம் குப்பிகளாக இருக்கும் என எதிர்பார்க்கப்படுகிறது. உள்நாட்டு உற்பத்தியை அதிகரித்ததோடு, 9,05,000 லிபோசோமல் ஆம்போடெரிசின் பி குப்பிகளை இறக்குமதி செய்யவும் இந்தியா ஆர்டர் கொடுத்துள்ளது.
இவ்வாறு மத்திய அமைச்சர் திரு மன்சுக் மாண்டவியா கூறியுள்ளார்.
கடந்த மே 11ம் தேதி முதல், ஜூன் 17ம் தேதி வரை, 7,28,045 லிபோசோமல் ஆம்போடெரிசின் பி குப்பிகள் அனைத்து மாநிலங்கள் மற்றும் மத்திய மருத்துவமனைகளுக்கு மருந்துகள் துறை ஒதுக்கீடு செய்துள்ளது.
தமிழகத்துக்கு 25,260 குப்பிகளும், புதுச்சேரிக்கு 460 குப்பிகளும் ஒதுக்கீடு செய்யப்பட்டுள்ளது. மற்ற மாநிலங்களுக்கான ஒதுக்கீடுகளை கீழ்கண்ட இணைப்பில் பார்க்கலாம்.
https://pib.gov.in/PressReleasePage.aspx?PRID=1728153
சுகாதாரம் மற்றும் குடும்ப நலத்துறை அமைச்சகம்
கொவிட்-19 நிலவரத்தை பிரதமரின் முதன்மை செயலாளர் விரிவாக ஆய்வு செய்தார்
கொவிட்-19 தயார் நிலை மற்றும் பதிலடியை விரிவாக ஆய்வு செய்வதற்காக உயர்மட்ட கூட்டம் ஒன்றுக்கு பிரதமரின் முதன்மை செயலாளர் டாக்டர் பி கே மிஷ்ரா இன்று தலைமை தாங்கினார்.
கூட்டத்தில் பேசிய அவர், பல்வேறு அமைச்சகங்கள் மற்றும் துறைகளின் சிறந்த பணியை பாராட்டினார். முன்னெச்சரிக்கை நடவடிக்கைகள் மற்றும் தயார் நிலையோடு ஊரடங்கு கட்டுப்பாடுகளை தளர்த்துவது குறித்து கூட்டத்தில் விவாதிக்கப்பட்டது.
பாதிப்புகள் அதிகம் உள்ள சில குறிப்பிட்ட மாவட்டங்கள் மற்றும் மாநிலங்கள் மீது அதிக கவனம் செலுத்துவது குறித்தும் இந்தக் கூட்டத்தில் ஆலோசிக்கப்பட்டது. தடுப்பு மருந்து உற்பத்தி மற்றும் அதன் விநியோகம் குறித்து கூட்டத்தில் விவாதிக்கப்பட்டது.
அமைச்சரவை செயலாளர் மற்றும் நிதி ஆயோக் உறுப்பினர் டாக்டர் வினோத் பால், முதன்மை அறிவியல் ஆலோசகர் மற்றும் பல்வேறு துறைகளைச் சேர்ந்த மூத்த அதிகாரிகள் இதில் கலந்து கொண்டனர்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetailm.aspx?PRID=1653681
(Visitor Counter : 113
பிரதமர் அலுவலகம்
நாட்டின் பல்வேறு பகுதிகளில் ஏற்பட்ட உயிர் இழப்புகளுக்கு பிரதமர் இரங்கல்
மத்தியப் பிரதேசம், ராஜஸ்தான், மணிப்பூர் உள்ளிட்ட நாட்டின் பல்வேறு பகுதிகளில் பெய்த கன மழை மற்றும் புயலினால் நிகழ்ந்த உயிர் இழப்புகளுக்கு பிரதமர் திரு. நரேந்திர மோடி இரங்கல் தெரிவித்துள்ளார்.
“பாதிக்கப்பட்டவர்களுக்குத் தேவையான அனைத்து உதவிகளையும் அளிக்க அரசு நடவடிக்கைகள் எடுத்து வருகிறது. நிலைமை மிகத் துல்லியமாக கண்காணிக்கப்படுகிறது”, என்று பிரதமர் கூறியுள்ளார்.
மத்தியப் பிரதேசம், ராஜஸ்தான், மணிப்பூர் உள்ளிட்ட நாட்டின் பல்வேறு பகுதிகளில் பெய்த கன மழை மற்றும் புயலில் உயிர் இழந்தவர்கள் குடும்பத்தினருக்கு பிரதமர் தேசிய நிவாரண நிதியில் இருந்து தலா இரண்டு லட்ச ரூபாயை நிவாரண நிதியாக அளிக்க பிரதமர் ஒப்புதல் அளித்துள்ளார். இந்த இயற்கை பேரிடரில் காயமடைந்தவர்களுக்கு ரூ. 50,000 அளிக்கவும் பிரதமர் ஒப்புதல் அளித்துள்ளார்.
பிரதமர் அலுவலகம்
இந்திய - திபெத் எல்லை பாதுகாப்பது படையின் அமைப்பு தினத்தை ஒட்டி அதன் வீரர்களுக்குப் பிரதமர் வாழ்த்து தெரிவித்துள்ளார்
இந்திய - திபெத் எல்லை பாதுகாப்பது படையின் அமைப்பு தினத்தை ஒட்டி அதன் வீரர்கள் அனைவருக்கும் பிரதமர் திரு.நரேந்திர மோடி வாழ்த்து தெரிவித்துள்ளார்.
"அருணாச்சல பிரதேசத்தின் அடர்ந்த காடுகள் தொடங்கி இமய மலையின் பனி படர்ந்த சிகரங்கள் வரை நமது இந்திய - திபெத் எல்லை பாதுகாப்பதுப் படை வீரர்கள் தேசத்தின் அழைப்புக்கு உயர்ந்தபட்ச அர்ப்பணிப்புடன் செயல்பட்டிருக்கிறார்கள்.
பேரிடர்காலங்களில் இவர்களின் மனிதாபிமான பணிகள் குறிப்பிடத்தக்கவை. இந்திய - திபெத் எல்லை பாதுகாப்பதுப் படையின் அமைப்பு தினத்தை ஒட்டி அதன் வீரர்கள் அனைவருக்கும் வாழ்த்துக்கள்" என்று பிரதமர் டுவிட்டர் செய்தியில் குறிப்பிட்டுள்ளார்
(
சுகாதாரம் மற்றும் குடும்ப நலத்துறை அமைச்சகம்
கொவிட்-19 மேலாண்மையின் நிலைமையை ஆய்வு செய்ய, லேடி ஹார்டிங்க் மருத்துவக் கல்லூரி மருத்துவமனையை டாக்டர். ஹர்ஷ் வர்த்தன் பார்வையிட்டார்.
கொவிட்-19 மேலாண்மையின் நிலைமையை ஆய்வு செய்ய, இந்தியாவின் பழமையான மற்றும் சிறந்த மருத்துவக் கல்லூரிகளில் ஒன்றான புதுதில்லி லேடி ஹார்டிங்க் மருத்துவக் கல்லூரியை , மத்திய சுகாதார மற்றும் குடும்ப நல அமைச்சர், டாக்டர். ஹர்ஷ் வர்த்தன் இன்று பார்வையிட்டார். மருத்துவமனை தயார் நிலைக்கான அதிகரித்து வரும் தேவைகளைக் கருத்தில் கொண்டு, LHMC மற்றும் அதை சார்ந்த மருத்துவமனைகளான திருமதி. சுச்சேதா கிரிப்லானி மருத்துவமனை மற்றும் கலாவதி சரண் குழந்தைகள் மருத்துவமனை ஆகியவை 30-படுக்கைகளைக் கொண்ட கொவிட்-19 மருத்துவமனைகளாக போதுமான தனிமைப்படுத்தப்பட்ட வார்டுகள் மற்றும் படுக்கைகளுடன் செயல்படுகின்றன.
மருத்துவமனையின் அவசர சிகிச்சைப் பிரிவு, வெளி நோயாளிகள் துறை, மாதிரிகள் மையம், கொவிட் வளாகத்தின் முக்கிய பகுதிகள் மற்றும் மருத்துவர்கள் மற்றும் சுகாதாரப் பணியாளர்களின் உடை மாற்றும் அறை ஆகியவற்றை மத்திய அமைச்சர் பார்வையிட்டார். மாதிரிகள் சேகரிப்பு மையத்தில் பணியில் உள்ள மருத்துவர்கள் மற்றும் சுகாதாரப் பணியாளர்களுக்கு பிரத்யேக கொவிட்-19 மையமான புற்றுநோயியல் கட்டிடத்தில் அளிக்கப்படும் குளியல், உடை மாற்றுதல் மற்றும் கிருமிநாசினித் தெளிப்பு சிறப்பு வசதிகளைப் பார்த்து அவர் திருப்தி தெரிவித்தார். போக்குவரத்துப் பிரச்சினைகளையும், அவர்கள் குடும்பத்துக்கு பாதிப்பு ஏற்படுவதையும் தடுப்பதற்கு அருகில் நடந்து செல்லக்கூடிய தூரத்தில் உள்ள சில தங்கும் விடுதிகளில் சுகாதாரப் பணியாளர்களுக்கு தங்கும் மற்றும் உணவு வசதிகள் அளிக்கப்படுவதாக மத்திய அமைச்சருக்குத் தெரிவிக்கப்பட்டது. அருகில் உள்ள இளம் கிறித்துவ ஆடவர் சங்கக்  கட்டிடம் LHMC மருத்துவர்கள் மற்றும் செவிலியர்களால் நிர்வகிக்கப்படும் கொவிட் சிகிச்சை மையமாக மாற்றப்பட்டிருப்பதாகவும், பணியின் போதோ அல்லது மற்ற சமயங்களிலோ தொற்று உறுதி செய்யப்பட்ட LHMC பணியாளர்கள் உட்பட அறிகுறிகள் வெளியே தெரியாத, ஆனால் கொவிட் பாதிக்கப்பட்ட 70 நோயாளிகள் தற்போது அங்கு இருப்பதாகவும் அவருக்குத் தெரிவிக்கப்பட்டது.
LHMC நோயாளிகளுக்கு சிகிச்சை அளிக்கும் போது கொவிட்-19 தொற்று ஏற்பட்டு தற்போது அங்கு அனுமதிக்கப்பட்டுள்ள இரண்டு பயிற்சி மருத்துவர்களுடன், காணொளி அழைப்பு மூலம் அமைச்சர் கொவிட் வளாகத்துடன் பேசினார். கொவிட் வார்டில் அனுமதிக்கப்பட்டுள்ள இரு நோயாளிகளிடமும் காணொளி அழைப்பு மூலம் மத்திய அமைச்சர் பேசினார். கொவிட் வார்டில் உள்ள வசதிகளைப் பற்றி அவர்கள் அமைச்சரிடம் கூறினார்கள். "அவர்கள் உடல் நலத்துடனும் மகிழ்ச்சியுடனும் மருத்துவமனையில் குணமடைந்து வருவதை அறிந்து நான் மகிழ்ச்சியாக உள்ளேன். குறிப்பாக, அனுமதிக்கப்பட்டுள்ள பயிற்சி மருத்துவர்களைப் பொறுத்த வரை, கொவிட் காரணமாகத் துன்பப்படும் போதும் அவர்களது அதிகமான மன உறுதி எனக்கு ஊக்கமளிப்பதாக இருந்தது," என்று அமைச்சர் கூறினார்.
, எல் என் ஜே பி, ஆர் எம் எல், சப்தார்ஜங்க், எய்ம்ஸ் சஜ்ஜார், ராஜிவ் காந்தி சிறப்பு மருத்துவமனை மற்றும் தற்போது LHMC என்று, கொவிட்-19க்கான தயார்நிலையை ஆய்வு செய்வதற்காக பல்வேறு மருத்துவமனைகளை கடந்த சில நாட்களாக நான் பார்வையிட்டு வருகிறேன். பெருந்தொற்றின் பரவலை சிறப்பாகக் கையாள இந்த மருத்துவமனைகள் செய்துள்ள ஏற்பாடுகளால் நான் திருப்தி அடைந்துள்ளேன்," என்று அவர் கூறினார்.
குடியரசுத் துணைத் தலைவர் செயலகம்
விவசாயத்தை லாபகரமானதாக மாற்றுவதற்கு பூஜ்யம் பட்ஜெட் இயற்கை பண்ணை முறையை மேம்படுத்துக: குடியரசுத் துணைத்தலைவர்
பண்ணை வருமானத்தை உயர்த்து இடுபொருள் செலவைக் குறைக்க வேண்டும்.
இமாசலப்பிரதேச ஆளுநர் மற்றும் வேளாண் நிபுணர்களுடன் கலந்துரையாடினார்
விவசாயத்தை லாபகரமானதாகவும் நிலைத்ததாகவும் மாற்றுவதற்கு பூஜ்யம் பட்ஜெட் இயற்கை பண்ணை முறையை மேம்படுத்த வேண்டும் என்று குடியரசுத் துணைத்தலைவர் திரு எம் வெங்கய்யா நாயுடு கூறியிருக்கிறார். புதுதில்லியில் இன்று  அவர் இமாசலப்பிரதேச ஆளுநர் திரு ஆச்சார்யா தெவ்ரத், வேளாண் நிபுணர் திரு சுபாஷ் பாலேகர், ஆந்திர பிரதேச அரசின் வேளாண்மை ஆலோசகர் திரு விஜயகுமார் ஆகியோருடன் கலந்துரையாடல் நடத்தினார். விவசாயிகளின் வருமானத்தை இரட்டிப்பாக்குவது மற்றும் வேளாண்மையை லாபகரமானதாகவும், நிலைத்ததாகவும் மாற்றுவது குறித்த தேசிய ஆலோசனை நிகழ்ச்சியில் திரு வெங்கய்யா நாயுடு பேசினார்.
விவசாயம் சார்ந்த பல்வேறு பிரச்சினைகள் தொடர்பாக விரிவான விவாதத்தை நடத்தி்ய குடியரசுத்துணைத் தலைவர் , மகாராஷ்ட்ர மாநிலம் புனேயில், நடைபெற்ற தேசிய ஆலோசனைக் கூட்டத்தின் முடிவுகளையும் பகிர்ந்து கொண்டார். வேளாண்மையை லாபகரமானதாகவும், நிலைத்ததாகவும் மாற்றுவது தொடர்பாக தேசிய ஆலோசனை கூட்டத்தொடர்கள் நாடெங்கும் நடத்தப்படுவதாக அவர் தெரிவித்தார். வேளாண்மையை லாபகரமானதாக மாற்றுவது மற்றும் இதற்கான தீர்வுகளை மேம்படுத்துவது ஆகியவற்றில் புதுமை தீர்வுகள் அவசியம் என்று குடியரசுத்துணைத்தலைவர் வலியுறுத்தினார்.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
-------
(Visitor Counter : 130
பிரதமர் அலுவலகம்
சிக்கிம் மாநில தினத்தையொட்டி அம்மாநில மக்களுக்கு பிரதமர் வாழ்த்து தெரிவித்துள்ளார்
சிக்கிம் மாநில தினத்தையொட்டி அம்மாநில மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார். சிக்கிமின் தொடர்ச்சியான வளர்ச்சிக்கும் திரு மோடி பிரார்த்தனை செய்துள்ளார்.
ட்விட்டர் செய்தியில் பிரதமர் கூறியிருப்பதாவது;
“சிக்கிமின் எனது சகோதர, சகோதரிகளுக்கு மாநில தின வாழ்த்துக்கள். அபரிமிதமான இயற்கை அழகு மற்றும் கடின உழைப்பு மக்களால் ஆசீர்வதிக்கப்பட்ட மிகவும் சிறப்பான மாநிலமாகும். இயற்கை வேளாண்மை உட்பட பல்வேறு துறைகளில் இம்மாநிலம் ஏராளமான முன்னேற்றத்தை அடைந்துள்ளது. சிக்கிமின் தொடர்ச்சியான வளர்ச்சிக்கு நான் பிரார்த்தனை செய்கிறேன்.”